**Қазақстанның ЭЫДҰ-мен ынтымақтастығы туралы қысқаша ақпарат**

2016 жылғы шілдеде Қазақстан Республикасы Экономикалық ынтымақтастық және даму ұйымынан *(бұдан әрі – ЭЫДҰ)* ЭЫДҰ статистика және статистикалық саясат комитетінде *(бұдан әрі - ЭЫДҰ ССК)* «қатысушы» мәртебесін беруге қатысты ресми шақыруды және жыл сайынғы мүшелік жарнаны төлеу жөніндегі міндеттемені қабылдады. Мүшелік жарна Қазақстан Республикасының Үкіметі мен Экономикалық ынтымақтастық және даму ұйымы арасындағы ынтымақтастық жөніндегі Елдік бағдарламаның жобасын іске асыру туралы өзара түсіністік туралы Меморандумға сәйкес төленеді *(ҚР Үкіметінің 2015 жылғы 20 қаңтардағы №10 қаулысымен бекітілген)*.

Өз кезегінде ЭЫДҰ ССК-ға мүшелік ЭЫДҰ-ға мүше елдердің статистикасы саласындағы жоғары стандарттарға сәйкестік көрсеткіші, сондай-ақ салыстырмалы және анық статистикалық ақпаратты өндіру мақсатында Қазақстан Республикасының ЭЫДҰ-мен ынтымақтастық жөніндегі белсенді және мақсатты жұмысының көрсеткіші болып табылады.

Бұдан басқа, 2023 жылы «Қазақстан Республикасының Үкіметі мен Экономикалық ынтымақтастық және даму ұйымы арасындағы «Қазақстанның Ұлттық статистикалық жүйесіне шолу» жобасын іске асыру туралы келісімге қол қою туралы» Қазақстан Республикасы Үкіметінің 2023 жылғы 11 шілдедегі №551 қаулысы шығарылды. Сол жылы жоғарыда аталған Келісімге қол қойылды, ол ЭЫДҰ ұсынымдарын имплементациялау негізінде Қазақстанның Ұлттық статистикалық жүйесінің әлеуетін дамытуға ықпал етеді, сондай-ақ ЭЫДҰ-ға қатысушы толыққанды елдердің қатарына қосылу процесінде Қазақстанның ұстанымын айтарлықтай бекітеді.

Тиісті статистикалық практика бойынша ЭЫДҰ ұсынымдарына қосылу жөніндегі жұмысты жүргізу шолу жүргізілгеннен және ЭЫДҰ тарапынан барлық ұсынымдар алынғаннан кейін жүзеге асырылатын болады. Шолуды аяқтау 2025 жылға жоспарланған.